text: افسران کے تربیتی نصاب اور ریٹنگ پر 2016 میں نظر ثانی کی گئی تھی جس کا مقصد نہ صرف عالمی معیار کو پورا کرنا تھا بلکہ غیر ملکی آجروں کی توقعات کو بھی پورا کرنا تھا۔ پرائیویٹ سیکٹر میں کام کرنے والے تربیتی اداروں کو ریگولیٹ کرنے کے لئے ’’جامع جانچ پراگرام ‘‘ (سی آئی پی) نظام تیار کیا گیا تھا جس کا مقصد ادارے کے معیار کو مختلف پیمانوں ، جیسے بنیادی ڈھانچہ ، طلباء کا معیار ، داخلے ، اساتذہ کا معیار ، تدریسی طریقہ کار ، امتحانات میں کارکردگی ، جہاز پر تربیت اور طلباء کی ملازمت وغیرہ کا جائزہ لینا ہے۔ ان اداروں کے کورس کو معیاری بنانے کی خاطر ایک ای-لرننگ ماڈیول تیار کیا گیا تھا جسے تمام بھارتی ملاحوں کو مفت فراہم کیا گیا تاکہ وہ امتحانات میں شامل ہونے سے پہلے اپنی معلومات اور صلاحیتوں کو بہتر بناسکیں۔ سپلائی میں اضافے کو یقینی بنانے کی خاطر نئے تربیتی اداروں کے قیام یا موجودہ تربیتی اداروں میں داخلوں کی تعداد میں اضافے پر 15 سالہ پابندی کچھ شرائط کے ساتھ ختم کی گئی ہے۔